經數:一八三五

經名:辯中邊論述記卷上

頁數:一

上      欄

1辯中邊論述記卷上

□經沙門基撰

佛滅度後九百年間. 無著菩薩挺生於世. 往

慈氏所請說大論. 因緣如別處說. 慈氏爲說

此論本頌. 名辯中邊頌. 無著旣受得已. 便付

世親使爲廣釋. 故此長行世親所造. 名辯中

邊論. 辯者顯了分別異名. 中者正善離邊之

目. 邊者邪惡有失之號. 卽是明顯正邪論也.

若爾何故不名邪正乃號中邊. 今言中邊. 顯

處中道離二邊執契當正理. 故標此名. 簡偏

說有偏說空敎. 彼雖正善而非是中. 故言中

邊不云邪正. 言中邊者. 所明理名. 復言辯者.

能顯敎稱. 謂此論敎明正邪理具辯中邊. 中

邊之辯. 蘇漫多聲中第六轉攝. 六離合釋中

依士釋也. 舊云世親所造非也. 中邊分別論

者. 言不順此也. 云相品者. 所詮爲名. 卽三性

之相此中明也. 然所明中亦非唯相. 如歸敬

頌及次總標七義頌等. 皆非是相. 從宗多分

以立品名故名相品. 如無上乘品. 有釋. 名分.

此等七品先後增減. 如下應知. 然初二品是

境. 次三品是行. 後二品是果. 是七品意. 又初

歸敬世親所爲. 自此下頌皆慈氏說. 彌勒本

有一百一十2三頌. 初一總攝. 後一結釋. 中

爲正宗. 世親釋有七百頌. 皆以不長不短八

字爲句. 三十二字爲頌. 然世親未□[&FFFF]#. 頌十

四字爲一句. 五十六字爲一頌. 卽舊眞諦已

中       欄

譯於梁朝. 文錯義違. 更譯玆日. 諸不同處至

下當知

論曰稽首造此論乃至當勤顯斯義  述曰.

此論一部總有三分. 慈氏本頌起於正宗及

有結釋. 此中初分世親所說. 此卽第一歸敬

別序分. 然諸經論通敬三寶皆名通序. 此論

卽無. 大論六十四及對法第一云. 本釋二師

此論所依及能起故. 略無通序歸敬三寶. 於

別序中. 文意有二. 上之三句歸敬別師. 第四

句者顯歸敬意. 明當造論. 上三句中. 初之

二字顯歸敬相. 次十三字明所歸敬. 言稽首

者. 起殷淨心發勝三業. 申誠歸依敬禮之異

名焉. 稽者至也. 首者頭也. 以手至首故名

稽首. 此卽儒敎之所釋焉. 今亦發言兼策意

業. 投誠請念名稽首也. 此稽首言通二所

敬. 所歸敬中. 上之八字正顯頌主彌勒大尊.

下之五字明敎論者無著菩薩. 言善逝者. 謂

卽如來下號之第五名也. 梵云蘇揭多. 舊言

修伽陀訛也. 蘇□爲善. 揭多云已逝. 今略

云善逝. 善者謂好. 逝者謂去. 若有雜染惡來

生死. 純懷淸淨好去涅槃. 卽是如來受用變

化. 或卽法身已好去. 故立善逝名. 但言好

去非已好去. 卽應言蘇焰[&FFFF]#(平聲呼云焰[&FFFF]#)此□但

名爲逝. 或是往義. 卽是因中好去之目. 非

果圓滿已好去名. 論言體者. 謂是性義. 或卽

身義. 對法論說. 身義體義無差別也. 依士釋.

善逝之體名善逝體. 體卽法身. 善逝卽是受

用變化. 若持業釋. 或體卽善逝名善逝體.

此善逝體卽餘二身. 謂慈氏尊將紹佛位眞

下      欄

善逝子名彼所生. 攝大乘說菩薩家勝. 謂生

佛家之所生育. 非如聲聞無智婢子. 欲顯慈

氏位極尊高如來眞子. 名彼所生. 或眞善逝

體卽法身. 慈尊覺者以法爲父. 要緣如境智

方生. 故此號慈尊名善逝子. 舊言善行子非

也. 行去名行. 卽善逝非是行跡. 慈尊說頌. 卽

是經師造此論者. 故須歸敬. 由斯論說稽首

造此論善逝體所生. 卽正歸敬彌勒尊者. 及

敎我等師者. 卽世親我兄無著菩薩也. 無著

於彼慈氏尊所旣先得已便敎世親. 世親造

釋由兄敎力. 世親自指己及門人故名我等.

謂兄爲師. 能敎己等故. 今亦稽首敎我等師.

卽上三句別歸經敎二種師也. 當勤顯斯義

者. 顯歸敬意己當造論. 勤者精進勇猛異名.

顯無懈怠能降邪敵. 勇猛顯斯本頌義也

論曰此中最初安立論體  述曰. 自下第二

顯釋論體分. 於中有二. 初總標論體彰敎所

明. 後別顯所標次第申義. 此3卽初也. 然

則天親尊者玄路先於衆聖. 意匠穎於群賢.

釋此頌文非唯一例. 或頌前標後. 無結上以

生文. 或義後結前. 有設徵而起頌. 或始牒

文而後申義. 或始申義而後牒文. 或總標顯

頌之大綱. 或別釋文之幽隱. 略爲六例欲貫

下文. 其間相屬臨文別斷. 此則頌前標起無

結上以生文. 安立者. 施設言說之異名. 此

論體者. 非爲敎體. 卽是所明法之體也. 此體

卽宗. 宗所明故. 言此中者. 是發論端. 或簡

持義. 謂論別敎所詮義. 今先總擧出其體性

4故言此中

經數:一八三五

經名:辯中邊論述記卷上

頁數:二

上      欄

論頌曰乃至得果無上乘  述曰. 此正宗中

合有一百一十1三頌. 合分爲二. 初之一頌顯

論所明. 名總標分. 所餘諸頌依標別顯. 名別

釋分. 此卽初也. 梵云摩咀羅多. 此□爲唯. 顯

決定義. 謂論所明定唯此七. 梵云遮. 此云

謂及. 或云等. 及卽相違義. 謂相及障等皆有

及言. 相與障異相非卽障. 若言等者. 謂此

七外更有餘法. 今顯相違釋故頌致及言. 舊

本云無上乘唯爾. 卽決定義也

論曰此論唯說乃至七無上乘  述曰. 此別

標數屬頌七義. 卽前六例中釋頌大綱. 分位

無體. 卽是對治故. 於分位有卽此言也. 然舊

本無論曰之言. 所以皆言此論世親所說. 今

則不然故致論曰

論曰今於此中先辯其相  述曰. 別解七義

也. 此解初中名別釋分. 合有七品一百一十

2一頌. 初二十二頌明相品. 次有十七頌明

障. 次有二十三頌明眞實. 次有十四頌明修

對治. 次有四頌明分位. 次有二頌明得果分.

次有二十九頌明無上乘. 大文有二. 初總生

下以發論端. 次擧頌曰別申義旨. 此卽初也.

卽六例中第一例也. 名字不同不能具錄. 勘

卽知之

論頌曰虛妄分別乃至於彼亦有此  述曰. 別

申義旨也. 此一品中二十二頌. 初十一頌

辯妄分別. 後十一頌辯圓成實. 然則遍計所

執都無實體無別頌明. 唯有其名復別立性.

然依妄分別等故有此性. 今於此中亦因解

非有. 初十一頌中有二. 初別解九相. 下總結

中      欄

之. 於別解相十一頌中. 初之二頌辯依妄分

別明三性有無相. 次二頌辯妄分別自相. 次

一頌辯攝相. 次二頌辯入無相方便之相. 次

半頌辯差別相. 次半頌辯異門相. 次有一頌

辯生起相. 次有二頌辯雜染相. 此頌及下一

頌辯有無相也. 此頌正解有無之相. 後頌結

烈有無. 辯契中道之相

論曰虛妄分別有者至能取分別  述曰. 此

中一段皆始牒文而後申義. 能取所取遍計

所執緣此分別乃是依他. 以是能緣非所執

故. 非全無自性. 故名爲有. 卽所取能取之分

別. 依士釋名. 非二取卽分別持業立號. 然此

但約染分說妄分別有卽依他. 非依他中唯

妄分別. 有淨分別爲依他故

論曰於此二都無乃至能取二性  述曰. 釋於

此妄分別之上遍計所執二取永無. 卽頌第

二句也. 然唯解深密經亦圓成實性起執. 但

以自心相不離依他. 或緣如名方起於執故.

唯說於妄分別上起二取. 略不言於如. 以性

相違故

論曰此中唯有空至及能取空性  述曰. 此解

第三句頌. 此顯眞如是妄分別之性. 此者此

妄分別. 中者第3五轉也. 謂於妄分別上離

二取之空性具有也. 卽妄分別中離於二取

唯有眞如. 眞如是妄分別體故無二取也. 但

言空者. 卽二取無. 言空性者. 以空爲門. 顯

空性卽眞如也. 梵云瞬若. 但名爲空. 言瞬

若多故. 說眞如名空性也. 以多此□是性義

故

下      欄

論曰於彼亦有此至虛妄分別  述曰. 此顯

妄分別不離眞如. 謂於彼眞如中亦但有此

虛妄分別都無二取也. 解頌第四句. 問如

論中說. 有實知有. 無實知無. 何名有無也

論曰若於此非有至如實知爲有 述曰. 此

卽總釋頌之大綱答文外難. 謂若於此虛妄

分別. 彼二取非有. 由彼二取性非有故. 觀之

爲空. 卽餘論中無知無也. 其妄分別亦有彼

眞如. 眞如之上有依他起. 此之二性是二取

餘體非無故如實知有. 卽餘論中有知有也.

卽三性中. 初性是無. 後二性有別

論曰若如是者至顯示空相 述曰. 結如是

知. 無倒顯示. 謂知二取計所執妄分別圓成

二性是有. 以實知故卽能無倒顯示空相. 依

他起上二取空無. 眞空性有. 故成無倒顯示

於空. 言顯示者. 說陳空理之異名也. 故餘所

說三性皆無. 深爲自害. 至下當悉

論曰復次頌曰至是則契中道 述曰. 重成前

義有此頌興. 言故說者. 故般若等經作此說

也. 如第二第三句中所說

論曰一切法者至名無爲 述曰. 未釋故說

字. 且釋一切法. 其二取體是無法故非有無

爲. 依他圓成二體有故名一切法. 雖無不失

自體. 非軌不可稱法. 此中言法. 可執持故. 二

取空性卽是眞如空之性故

論曰依前理故至非空非不空 述曰. 卽釋

頌中故說二字. 及欲顯頌第二句也. 謂依前

頌所說之理故. 般若等經說此4二性. 一切

之法名非空非不空. 何名非空

經數:一八三五

經名:辯中邊論述記卷上

頁數:三

上      欄

論曰由有空性至故說非空 述曰. 卽是二

性體非無故名曰非空. 何名非不空

論曰由無所取至說非不空 述曰. 遍計所

執二取非有說非不空. 非不空者. 體是無義.

此解有無. 卽第二句頌也

論曰有故者至妄分別故 述曰. 謂第三句

下一故字通上三種. 謂有故無故及有故. 此

釋有故. 二性何故非空. 以是有故. 以此顯

前非空法體. 卽前頌中虛妄分別及空性

有

論曰無故者至能取二性故 述曰. 此釋無

故. 遍計所執何爲非不空. 以體無故顯無體

也. 卽前頌中於此二都無也

論曰及有故者至有妄分別故 述曰. 二性

雖有. 互相有也. 卽前頌中下二句也

論曰是則契中道至妙契中道 述曰. 由有

有無二種法故. 一切諸法非皆有空. 則契中

道. 中謂非邊. 道者眞智. 此理妙故合眞智.

又言道遊履之義. 卽是眞如智所遊履. 此中

所說有無義趣妙合眞如大道理也. 離於過

失故言中道. 舊云是名中道義者非也

論曰亦善符順至非空非有  述曰. 前顯此

說諸法有無合於理智. 今明此論亦善符經

論曰如是已顯至今當說  述曰. 義後結前

有無. 先許而起頌也. 前之二頌已依虛妄分

別說三性之有無. 自下當說虛妄分別所有

自體. 此有二頌. 初頌出相. 後頌釋成

論頌曰至境無故識無  述曰. 上之二句明

妄分別所變之境有依他用. 下之二句顯依

中      欄

他起執境識是無. 舊云根塵我及識本識生

似彼者. 不然. 所以者何. 非是本識能緣變我

及與識也. 若許變者. 卽違彼舊論長行. 長行

自釋云. 似我者. 謂音識與我見無明等相應

故. 似識者. 謂六種識此猶不然. 應言變爲所

了. 故了者. 謂六境. 相[&FFFF]#故. 若許緣我識者.

又違瑜伽決擇說阿賴耶識緣有根身相名分

別種子及器世間. 此則違敎. 若違理者. 應

所緣心不能緣慮. 相分心故. 如化心等. 又緣

我者. 第八本識應許亦與見癡相1應. 入見道

等無漏觀時. 此識應轉. 違無漏故. 由此理

故. 舊頌說非. 長行乃是. 然眞諦法師似朋一

意識師意. 所以頌中但言本識. 長行乃別開

之. 餘釋頌文. 長行自屬. 不勞煩

論曰變似義者至五根性現 述曰. 釋頌中

變似義有情二事也. 若安慧等舊解乃云唯

自證分無相見者. 卽第八識心皆能有執. 此

似根境. 皆體是無. 似情有故名爲似也. 護法

等云. 此相分根境亦是依他. 所言似. 此體非

實有. 虛妄顯現似計所執體實有法. 故立似

名說於五根名有情者. 梵云薩□. 此言有情.

五根是別成根有情名有情也. 似自他身五

根現者. 此中二說. 如唯識論第三卷說. 問以

舊論變自根境. 乃言本識. 今則無也. 答二

執本無故. 故安慧云. 不同七六識出其名者.

以此第八境[&FFFF]#識細. 不明其見但明其相. 其

七六識見相自[&FFFF]#. 但隨見說說其見行. 然頌

中言識生變似義. 應合有識. 而2釋家略. 三

本梵文勘之皆同

下      欄

論曰變似我者至□相應故  述曰. 此釋頌

中第二識生變似我也. 與心所俱多少義等

如成唯識

論曰變似了者至了相[&FFFF]#故 述曰. 明第三

識生變似所了. 雖前二識亦變所了. 以相細

故. 唯此得名. 雖第六識亦變爲我與我癡等.

非□俱故. 獨七得名. 雖餘六識亦變根器. 非

是本故. 不相續故. 行相[&FFFF]#故. 唯八得名

論曰此境實非有至皆非實有  述曰. 此解

前三識境皆非實有. 此中有二比量. 第八識

所變似義似根. 是有法. 皆非實有. 是法法通

二量故. 單後說因云. 無行相故. 以此二體非

能緣法故無行相. 舊云非形識故□之錯也.

喩云. 如龜毛等. 然淨眞如雖無行. 而3談實

體非實不實. 故無不定過. 然安慧等卽以此

文定相分. 相分必是計所執故. 此中論云非

實有故. 護法等依第八變依他根境. 執爲實

有. 體非實有. 非第八相分體是無也. 第二

量云. 似我似了皆非實有. 宗也. 因云. 非眞現

故. 舊云. 不如境故. 喩云. 如[&FFFF]#角等. 然我必

是一常. 現見有生滅異. 所了謂是常實. 不久

[&FFFF]#見無常. 如所緣情不稱所見. 如緣夢境故.

今總以非眞現因成非實有. 無不定過隨一

不成. 又此似因. 應更成立. 文4外少字. 應致

許言. 以自許是非眞現故. 如空華等. 若是眞

現. 應是常法. 此中所了二解同前

論曰境無故識無者至亦非實有 述曰. 前

成境非有. 此成心無. 舊論文意5先遣所執.

後遣依他. 皆不[&FFFF]#[&FFFF]#. 此中亦是遣所執. 如

經數:一八三五

經名:辯中邊論述記卷上

頁數:四

上      欄

下論言. 許滅於此得解脫故. 但以[&FFFF]#頂遣境

忍等遣心. 非除依他. 依能緣心執有能取. 除

此識也. 量云. 能緣實識體亦是無. 因云. 汝言

境心二實法內隨一攝故. 如汝四境. 前非故

得爲喩. 但言心境隨一所攝. 恐有眞如等爲

不定失. 故此因遮

論曰復次頌曰至許滅解脫故 述曰. 此成

前頌依他是有. 頌中上十三字成妄分別體

非實有. 不同所執少分亦無. 故下七字說許

少有. 以自所計滅妄分別得解脫故. 舊論云

此頌解名義者. 非也. 以下解相亦有九種無

名義相故

論曰虛妄分別至亂識生故 述曰. 此卽總

釋頌之大綱亦非全無. 下解妄分別少有其

體. 以上總解體非實有. 以識之體有少妄亂

識亦變似境等. 不同所執無少分生. 然彼舊

論解虛妄名. 境不實故. 由體散1亂故. 今勘

梵本. 此是人語非是聖說. 本無此也

論曰如何不許此性全無 述曰. 卽假徵起

設中百論師等難. 彼師所計此亦全無

論曰以許此滅得解脫故 述曰. 此答前難.

若如空華. 少分非有. 應無斷滅解脫義成. 旣

解脫成有斷滅者. 故妄分別定有少體

論曰若異此者至及淸淨失  述曰. 若異於

此少有其體. 而說全無生死繫縛出世解脫.

則應皆無. 以無體法不能繫縛. 如石女兒.

亦非斷已得成解脫. 如第二月. 若許全無無

縛脫者. 應無雜染亦無淸淨. 旣違世間亦背

聖說. 又無染淨. 汝等修道何所心爲

中      欄

論曰已顯虛妄至今當說 述曰. 此則義後

結前. 有許說而起頌. 第三也. 問依他圓成

染淨殊別. 與計所執有無不同. 所言攝相其

義安立

論曰但有如是至三種自性  述曰. 以妄分

別爲根本故. 所以攝三

論頌曰唯所執依他至及二空故說 述曰.

上二句出三性. 下二句成攝義

論曰依止虛妄至說有圓成實自性 述曰.

以下二句成上二句. 妄分別境卽計所執. 能

計之心卽依他性依妄分別. 二取空性卽圓

成實. 故妄分別攝三性也. 然此中量依止虛

妄分別境故說計所執者. 非是一切虛妄分別

之境皆計所執. 五八識中無有執故. 但言計

所執定妄分別境. 故作此論. 以妄分別體性

寬故. 遍計所執境能緣心狹故. 此護法等之

所分別. 然安慧等以此證知八識皆能起計

所執. 如決擇分. 文同於此. 如成唯識說二師

計. 然舊本說. 初性體者. 卽是六塵永不可

得猶如空華. 由此本狹. 非唯六塵故. 又云.

依他性者. 謂唯亂識有非實故. 猶如幻物. 幻

物是境少分亦無. 何得引之以爲同喩. 又云.

眞實性者. 謂二取無所有. 眞實有無故. 猶如

虛空. 虛空大乘非有. 同喩所立不成. 由此準

知. 雖少有比量. 而不善能立. 雖少爲分別. 而

增長本文.  故今論者依本無失

論曰已顯虛妄至入無相方便相 述曰. 義

後結前. 有許說而生下. 第四門也. 然入無相

方便必以分別爲觀心. 亦以爲境故. 卽於妄

下      欄

分別說入方便也

論頌曰依識有所得至識無所得生 述曰.

此有二頌. 初頌解方便道所能取無. 後頌解

根本道二無平等. 卽見道等此卽初也. 上二

句許心有而境無. 卽[&FFFF]#頂位下二句說境無

而識亦無. 卽忍等位. 舊論云以塵無有體本

識卽不生者. 非也. 豈許七識生也

論曰依止唯識至後有於識無所得生 述曰.

此則總釋頌之大綱. 隨頌散解. 其文易解. 皆

除所執. 如處處說

論曰是方便至能取無相 述曰. 結成前義

也

論曰復次頌曰至無得性平等 述曰. 此頌

解二無平等. 上二句解平等理. 下二句結成

平等

論曰唯識生時至名有所得 述曰. 解頌初

句說識有得之所由

論曰以所得境至亦不得成 述曰. 解第二

句. 由境無故顯識亦無. 亦者亦境無也

論曰由能得識至無所得性 述曰. 以能得

識同境無故. 能取所取先有得今皆成無. 非

一獨無故名平等

論曰顯入虛妄至今次當說 述曰. 結前生

後二門義也. 差別約界□論. 異門約行橫

說

論頌曰三界心心所至亦別名心所 述曰.

上二句解差別相. 舊本云總相. 非也. 上二句

解異門. 舊論云別相. 非也. 王所同名差別. 王

所異名異門

經數:一八三五

經名:辯中邊論述記卷上

頁數:五

上      欄

論曰虛妄分別至諸心心所 述曰. 此解頌

上二句差別相. 八識俱然也

論曰異門相者至諸心所法 述曰. 此解下

二句異門相. 心王與所行相同異. 王唯總取.

臣取總別. 如瑜伽第三及顯揚十八唯識第

五卷等說. 然初一虛妄分別之言通二門用.

餘文可知. 舊論但言心所取別. 不言取總. 違

瑜伽等說

論曰今次當說此生起相 述曰. 次第八門

許說生下

論頌曰一則名緣識至分別推心所 述曰.

頌上二句明識生起. 頌下二句明心所生

論曰緣識者至生緣故 述曰. 此釋頌中第

一句也. 卽始牒文而後申義. 此辯現行生起

之相. 非種子識. 設說種子. 無理能違. 以是根

本不名受者

論曰藏識爲緣至名爲受者 述曰. 此釋頌

中第二句也. 卽先申義而後牒文. 卽七轉識

皆名受者. 以受用境受數用勝. 識從俱時之

受立受者名. 卽□近釋. 皆非根本[&FFFF]#名受

者

論曰此諸識中至故名心所 述曰. 此釋頌

中下二句也. 此諸第一第二識中能受用境.

是受功力. 能分別境相貌之用. 是想功能. 能

推於心於所緣境能有種種行相用者. 思作

意等之功力也. 舊論云. 能令心捨此取彼. 思

等力故. 此受想行三蘊助成於心緣境之事.

1文名心所. 解心所名2此如攝論等第三卷

解

中      欄

論曰今次當說此雜染相 述曰. 明妄分別

第九染門. 許說生下

論頌曰覆障及安立至由虛妄分別 述曰.

初之六句正辯緣生. 下之二句明諸雜染. 解

緣生中. 初有五句別釋緣生. 次有一句釋明

深義. 辯雜染中. 初句明三二七染. 後句明染

所由. 屬當判文長行易了

論曰覆障故者至障眞見故 述曰. 辯覆障

義. 初緣起支. 由癡覆境智不得生. 無明蔽心

不能照理. 旣雙隱蔽立覆障名. 舊論唯說障

見者非. 此中通說一切無明. 二種業攝非所

知障. 障眞見者是無明支. 或煩惱障亦障見

故. 此中通說. 對治等說有二種愚. 瑜伽等說

七無3知等. 皆不離斯

論曰安立故者至業熏習故 述曰. 卽是行

支. 謂由三行熏於第八. 於本識中種植業之

習氣. 故名安立. 成唯識說. 唯總報業及總別

行名爲行支

論曰將導故者至至生處故 述曰. 此釋識

支. 瑜伽第九通取六識. 九十三說及成唯識

皆唯第八. 異熟主故. 最初生時能爲導首將

業果往彼生處. 立將導名. 舊論說謂本識及

意識者非也. 主4非餘七. 通不唯意. 故成非

理. 對法等說. 識爲能引. 卽名色支名爲5所

引. 所望別故亦不相違

論曰攝故者至自體故 述曰. 謂名色支五

蘊具足故名爲攝. 攝者攝持五蘊具足圓滿

之義

論曰圓滿故者至體具足故 述曰. 釋六處

下      欄

支

論曰三分別故者至順三受故 述曰. 此解

觸支. 謂根境識非一名三. 此觸令三分位差

別順於三受. 或時是樂至不苦樂. 觸從功用

以立其名. 名三分別. 此同對法觸釋家義. 不

同唯識. 所望別故. 然對法本文狀同唯識. 釋

家似同此處

論曰受用故者至非二境故 述曰. 此解受

支. 如文可解. 然九十三等受有二種. 一異熟

二境界. 如唯識說. 以上五支總別體性不相

雜亂. 所有徵結皆如唯識

論曰引起故者至後有得起故 述曰. 此解

愛支. 如水潤故. 對法等說是能生支. 以立

其名. 雖取有支亦是能生. 彼從勝義別立其

名

論曰連縛故者至連縛生故 述曰. 此卽取

支. 謂由取力令現識等緣欲我語戒見取. 欲

連縛未來後有之生令其不斷. 取名連縛. 欲

我語等. 是有漏因不乖當有能招後生故名

爲順. 取令識連縛當有. 對法論說有取識者

有漏識也. 取是漏故. 諸師於彼浪作異端. 皆

是邪說. 有取識者. 皆如此知

論曰現前故者至得現前故 述曰. 此解有

支. 昔在6雜行時取有後果名爲取業. 當果令

起行名與業. 由愛取力. 令先已作之業取與

後有上異熟果得現前故. 有名現前

論曰苦果故者至酬7前因故 述曰. 雙解二

支. 此是現前故名苦果. 性有逼迫是苦義. 酬

前因故是果義

經數:一八三五

經名:辯中邊論述記卷上

頁數:六

上      欄

論曰唯此所說至令不安穩 述曰. 釋頌中

第六句緣生深義

論曰三雜染者至謂餘支 述曰. 此同瑜伽.

違於對法. 如唯識會

論曰二雜染者至謂所餘支 述曰. 此約二染

以辯因果. 又約異熟非異熟以辯果因故. 五

是因. 七支是果. 五十六說. 識等五支是胎藏

苦故立果名. 約世因果. 十支爲因. 約性果因.

七支爲果. 諸論差別亦不相違

論曰七雜染者至謂生老死 述曰. 束十二

支爲七雜染. 前十二支爲十一義. 今束爲七.

前約熏種行名攝植. 後約當果行名牽引. 言

攝五蘊體是名色. 能受用於境六處作用. 合

名攝受因. 前約五蘊. 六處生時位別名別立

名. 今約俱是攝受自體. 皆名攝受. 前約於境.

於根用別觸受各別立名. 今初同於境. 用觸

受合名受用. 以觸生受受用境故. 前愛約總

別當用. 取有約各別功能. 別別立名. 今[&FFFF]#

望於當果. 三種皆名引起. 前約有因而體逼

迫. 生等名爲苦果. 今以毁責爲名. 生等名爲

厭怖

論曰此諸雜染至而得生長 述曰. 三二七

染敎成三故名爲諸染. 由虛妄分別爲因而

得生長分別末法故. 故今明之

論曰此前總顯至九雜染相 述曰. 釋妄分

別文意有二. 上來十一頌隨別解釋九門相

訖. 今者總結爲九種相. 然下空中慈氏自爲

初門總頌. 天親後總結之. 此上首尾俱無本

總頌之文. 唯有天親末結. 以妄分別初有一

中      欄

部總頌故無. 空性無之故有. 或作者意無勞

別解

論曰今次當說所知空性 述曰. 下十一頌

明所知空性. 但言所知空. 卽遍計所執. 今言

空性. 顯是眞如. 於中有三. 初許說生下. 次頌

曰別辯五義. 後以相安立二義結前. 此卽初

也

論頌曰諸相及異門至略說唯由此 述曰.

卽是第二別辯五門. 於中十一頌. 總標五義

以顯空性. 下有十頌. 別明五門. 此頌卽初總

標五義. 於中有二. 上二句列五門名. 下二句

顯其空性決定唯由此中五義以辯相也. 舊論

言體相. 此中但言相. 舊云分別. 此言差別. 餘

名皆同. 然以九義辯妄分別. 相是品故皆有

相言. 此五義中. 唯初有相. 餘四則無. 理亦應

有顯妄分別別行相轉. 此唯一相故作法殊

論曰應知所取至此相等五 述曰. 此卽總

釋頌之大綱. 二取之空卽以爲門. 所顯之性

乃眞如理. 略分別者. 唯由此中相等五義. 以

但解唯. 由者卽第三□也

論曰所知空性其相云何 述曰. 下別辯也.

初之一頌辯空之相. 次有一頌辯空異門. 次

有一頌辯異門義. 次有五頌辯空差別. 後有

二頌辯空成立. 此卽第一辯空諸相. 於中有

二. 初假徵起頌. 後擧頌正釋. 此所牒文卽是

初也

論頌曰無二有無故至是說爲空相 述曰.

上三句明空諸相. 下一句總結空相. 上三句

中. 初一句遮無顯有. 次二句明非定有無或

下      欄

異或一

論曰無二謂無至二取之無 述曰. 無二者

除如所執. 遮無也. 有無者. 有二空性. 顯於有

也. 若準安慧釋. 二取二分皆計所執. 若依護

法釋. 依二分二取起. 二所執故名無也. 下所

有文與此同者. 皆準此釋

論曰此卽顯空至非有非無 述曰. 此釋於

上有二之無. 謂卽以後無性爲性. 非一向性

無[&FFFF]#顯於空是非無有二. 起下論

論云何非有 述曰. 此徵無也

論曰無二有故 述曰. 此答非有. 能所二取

名爲二有. 無此二有故說爲無

論云何非無 述曰. 此問有也

論曰有二無故  述曰. 二無者卽二無我理.

有此二理故說非無. 於俗諦中. 不同依他定

有. 亦異所執常無

論曰此顯空性非有非無 述曰. 結第二句

頌

論曰此空與彼至非異非一 述曰. 謂有問

言. 空是法性. 與其法爲一異. 爲答此問. 此立

宗

論曰若異應成至如苦等性 述曰. 顯非異

因也. 謂五蘊等名法. 眞如是彼法之性故名

非異也. 如苦無常空無我等. 此小乘等說與

法非異. 故以爲喩. 謂立宗言. 眞如與禮等非

定異. 因云. 法之性故. 喩云. 如苦等性

論曰若一則應至亦非共相 述曰. 顯非一

因. 謂五蘊等與此眞如定非是一. 一有何過.

眞如應非無漏無分別智境. 卽五蘊故. 如五

經數:一八三五

經名:辯中邊論述記卷上

頁數:七

上      欄

蘊等. 又此眞如應非總之共相. 卽五蘊故. 如

色受等. 有二比量. 如此應知. 然入眞觀. 一一

物如. 皆須了達. 卽觀自相. 言共相者. 從加行

說. 唯識亦有. 應如彼說

論曰此卽顯空至離一異相  述曰. 結頌第

三句也. 其頌第四句上三句一一通用. 如文

可知

論曰所知空性異門云何 述曰. 此問第二

門也

論頌曰略說空異門至法界等應知 述曰.

舊論曰衆名. 今顯梵本信言異門故. 又此眞

如不可說體. 約假名辯故. 此但應言異門. 以

前頌明不得體故. 上一句立宗. 次二句第四

句三字列名. 下二字勸知. 法界等者. 舊論云

法身等. 然本無法身言. 譯家增語. 然對法第

二有七名此中有五. 出彼無我性空性. 般若

經說有十二名. 出彼九名. 謂法性. 不虛妄性.

不變異性. 平等性. 離生性. 法定. 法住. 虛空

界. 不思議界. 合眞如有十六名. 此中五名. 對

法所出二名. 般若所出九名. 今言等者. 1等

取十一. 以頌自言十2略說故

論曰略說空性至此異門義  述曰. 釋頌大

綱. 寄徵起頌

論頌曰由無變無倒至異門義如次 述曰釋

前異門所詮義也. 第一句中. 由字通下五義.

是第三□. 替故字第五□. 但由無變說爲眞

如. 等一一應通上三句烈名. 下一句次屬

論曰卽此中說至無轉易故 述曰. 釋眞如

義名. 此中說所知空性. 通下四義皆應說之.

中       欄

眞者不虛妄. 如者常義. 如唯識說

論曰由無倒義至依緣事故 述曰. 釋實際

名義. 由此眞如非四七等倒所依所緣之事

故. 名實際. 舊論云. 非種類及境故. 此言依卽

彼種類

論曰由相滅義至一切相故 述曰. 釋無相

名義. 諸相. 謂十相佛地論等說. 謂色聲香味

觸生異滅3女相. 離此相名故立無相名

論曰由聖智境義至所行義故 述曰. 唯識

第八及此下說. 勝義有三. 一義勝義. 謂眞

如. 依主釋. 此所說是. 二得勝義. 謂涅槃. 持

業釋. 三行勝義. 謂勝道. 有財釋. 以勝爲義

故

論曰由聖法因義 述曰.  法是如果. 謂諸聖

法此是4彼因故名法界. 果是何義. 卽是因

義

論曰無我等義如理應知 述曰. 解頌等字.

舊論衆名雖有等字. 義中不釋. 此卽釋之. 如

對法等解餘名也

論云何應知空性差別 述曰. 將解第四差

別之門. 寄問起也

論頌曰此雜染淸淨至淨故許爲淨 述曰.

成差別中有五頌. 初一頌染淨差別. 次四頌

所知差別. 此卽初也. 第一句正解差別. 第二

句釋差別因. 第三句顯差別喩. 第四句結成

淨義. 由此眞如自性淨故名爲客染義許淨

簡不極成隨一過等

論曰空性差別至二淸淨  述曰. 釋第一句

頌立差別宗

下      欄

論曰此成染淨至說爲淸淨  述曰. 釋第二

句成差別因

論曰雖先雜染至成無常失  述曰. 釋外伏

難. 顯性是常. 生起水等第三句喩也. 謂有難

言. 如若先染後成淨者何不無常. 今答不然.

無無常失

論曰如水界等出離客塵 述曰. 此釋不成

無常過失. 爲初宗因之同法喩. 如水界有

塵. 如金有垢. 如太虛空有雲. 皆是客塵. 非

性成染. 後去塵已非性成淨. 名爲無常. 又

水界等雖暫有垢. 非體不淨. 爲先宗因之同

法喩

論曰空淨亦然非性轉變 述曰. 此擧法合

謂立宗言. 所知空性可成染淨差別. 有垢故

頌中由字卽是因. 諸有垢無垢者. 皆可今於

染淨差別. 如水界金. 空性性非染. 暫有客塵

故. 如金空. 又空性非無常. 以性淨故. 如空

等. 此中三比量有寬5狡. 然水界者水大. 然

水及金皆體無常. 非性無垢. 今取少分爲喩

故無過失

論曰此空差別至無性自性空 述曰. 自下

明約所治差別. 空成十六. 將釋下文. 先烈

能治. 然此與顯揚第十五十六空同. 般若

初會有二十空. 加此散空自相空共相空不

可得空自性空. 自中無散空卽彼無變異空.

以諸善根盡未來際相續無斷名無變異. 名

異義同. 然復此論別加相空. 七十七說十七

空. 謂一切法空. 相空. 無際空. 內空. 無所

得空. 外空內外空. 本性空. 大空. 有爲空.

經數:一八三五

經名:辯中邊論述記卷上

頁數:八

上      欄

畢竟空. 無性空. 無性自性空. 勝義空. 無爲

空. 無變異空. 空空. 加此無所得一箇空. 然第

二會大般若說十八空加此. 第三會說十六

空. 然與瑜伽所治稍別. 所以者何

論曰此等略義云何應知  述曰. 上來第一

烈空. 自下第二別釋空義. 此中有十六空. 等

餘經論所有故說等字. 大般若經第一會說

二十空. 謂內空. 外空. 內外空. 空空. 大空. 勝

義空. 有爲空. 無爲空. 畢竟空. 無際空. 散空.

無變異空. 本性空. 自相空. 共相空. 一切法

空. 不可得空. 無性空. 自性空. 無性自性空.

第二會明十八空. 謂內空. 外空. 內外空. 空

空. 大空. 勝義空. 有爲1空. 無爲空. 畢竟空. 無

際空. 散無散空. 本性空. 自共相空. 一切法空.

不可得空. 無性空. 自性空. 無性自性空. 第三

分中第一卷明十九空. 此十六空上加所緣

空增上空樂無空等. 第三分中第十卷當四

百八十八明十六空. 名與此同. 佛自廣解. 與

此稍異. 應勘會之. 亦應勘第一第二會此相

當處. 此中諸文離合有異. 義亦不增. 釋中有

四頌分爲二段. 初三頌明十四空. 後一頌明

二空. 二空. 是前十四空性空. 前約能詮設故

十四. 後約空性明以有二. 七十七說亦與

此同

論頌曰能食及所食至故菩薩觀空 述曰.

初一頌明八空中. 一頌明三空. 後一頌明三

空. 故成十四. 然第一頌末有一空字貫通八

處. 第二第三俱第四句各結上三空. 皆准此

釋

中      欄

論曰能食空者至卽是外空 述曰. 先牒文

而後申義. 此二空約處爲論. 縱在身之內外.

隨處而說立二空也. 能食者受用義. 所食□

此

論曰此依身者至名內外空 述曰. 此亦牒

文後申義也. 前二空約別六處. 今此空約總

一身. 集前二法以成身故

論曰諸器世間說爲所住至名爲大空 述曰.

唯約外器. 卽在四處. 先申義而後牒文也. 上

來四空皆眞知境. 次有一空空能觀心

論曰能見此者至說名空空  述曰. 此內處

等四空是所見. 見此空智名能見. 能見空之

智亦空故說爲空空. 而智緣空起. 但說爲空.

此智亦空故名空空. 此上五空皆依主釋. 內

身之空乃至空之空故名爲空空. 與瑜伽

同

論曰如理者至名勝義空 述曰. 如理之體

卽是勝義. 勝義卽是法性眞如. 勝之義故.

今言如者. 義當於勝. 稱理知故名如實行. 行

者有爲. 簡無爲法名如實故. 又言理者. 義當

於義. 是如實行所觀境故. 此如理卽空名如

理空. 是持業釋. 但言如理如勝義釋. 勝之義

故言勝義空. 故持業釋. 亦同瑜伽. 此約詮說

名勝義空. 彼約體說名無性自性空

論曰菩薩修行至及無爲空 述曰. 此據約

菩薩爲得有爲善法故觀空釋. 瑜伽約無色

界空相. 據空相釋有爲空. 據義各別. 無爲

同此. 此之二名亦依士釋. 有爲等之空故. 卽

觀二爲空. 爲二故別觀空. 皆作此釋

下      欄

論曰爲於有情至畢竟空  述曰. 爲有情故

別觀於空. 觀所爲有情爲空. 此有情等畢竟

不可得故. 畢竟卽空名畢竟空. 瑜伽文意得

通二釋. 然無所爲有情之言

論曰生死長遠至名無際空 述曰. 舊名2爲

前後空. 此依主釋. 無際之空

論曰不觀爲空至生死爲空 述曰. 釋觀無際

爲空所由. 若二乘不觀生死以爲空故. 便速

厭捨而入涅槃. 菩薩大士不厭生死. 起大悲

心利益含識故. 觀生死體性亦空無厭著故.

瑜伽論說. 了知安立眞如. 有生滅住異性相

續隨轉相. 相空及無際空所治. 此約生死總

相. 而說觀生死空. 彼約別觀. 於眞如中有生

集相. 所觀別故不相違也

論曰爲所修善至名無散空  述曰. 舊論名

不捨空. 令善法不捨故觀空. 此言散者. 卽是

捨義. 爲善故別觀空. 或觀善爲空. 皆不捨之

空. 依主得稱. 二乘入涅槃善根便盡. 菩薩不

爾. 觀爲空也. 瑜伽論說. 了知眞如. 有無爲相

無變異相. 由無爲空無變異空除遣. 此約所

爲善法故. 觀空名不捨空. 彼約所觀之空.

不論所爲. 名無變異空. 以不捨空卽無變異

故

論曰諸聖種姓至名本性空 述曰. 舊論云

性空. 爲本性故觀空. 或觀本性爲空. 瑜伽

說. 了知受用義男女承事等相應故. 有內安

樂相外淨妙相. 此由內外空本性空除遣. 此

約所爲. 彼約所治. 所治之善令姓淸淨. 令姓

經數:一八三五

經名:辯中邊論述記卷上

頁數:九

上      欄

淨時卽有所治. 故不相違. 所望別故

論曰菩薩爲得至名爲相空 述曰. 爲得大

士三十二相八十隨好. 舊云小相. 而觀此爲

空. 或爲此別觀空. 瑜伽說. 了知眞如義故. 有

生住等性隨轉相. 由相空能治. 此約所爲. 彼

約. 所治理准前釋

論曰菩薩爲令至一切法空 述曰. 或觀此

爲空. 或爲令觀彼爲空. 以上此例皆依主釋.

瑜伽了知法義故有種種文字相. 由一切法

空能遣. 此約所爲. 彼約所治. 亦不相違. 准同

上釋

論曰是十四空至說名爲空  述曰. 釋立十

四空之所由. 謂隨所治所爲自性差別而安

立故有十四也. 旣言是空. 何者空體. 因出空

體. 便生下文

論頌曰補特伽羅法至故別立二空 述曰.

上三句出二空. 下一句結成也. 上三句初二

句解無性空. 次一句解無性自性空

論曰補特伽羅至名無性空 述曰. 解初二

句頌也. 不遮假有. 但說實無. 無性之空卽是

法性. 無性卽空. 此約所無空門空也. 依此爲

門方顯空理

論曰此無性空至名無性自性空 述曰. 此

前二無性所顯之空卽眞如理非無自體. 此

空卽以無二性爲自體. 故成有體也. 名無性

自性空. 解第三句頌也

論曰於前所設至別立二空  述曰. 前雖約

詮別立十四. 顯空自性. 故說此二解頌第四

句也. 一切空相不過此二. 名二無二者. 無二

中      欄

由二無爲門顯無二空故. 若如上說. 爲此事

故別觀空者. 卽是無性自性空. 若觀此爲空

卽無性空. 離法執等故

論曰此爲遮止至立後二空  述曰. 釋立二

空意也. 謂有難言. 前十四空不出後二. 別說

後二有何用也. 答爲遮於我法增益執故說

無性空. 爲遮於空性如理損減執故說無性

自性空. 我法無故唯有增益. 空性有故唯有

損減. 如其次第配後二空. 此中說我法唯增

益執. 下眞實品相眞實中. 於法及我. 所有增

益及損減. 執見若知此故彼便不轉. 是遍計

所執相何故復有損減執耶. 此中約體. 體無

故唯增益. 彼通約名撥. 名爲無亦成損減. 故

不相違

論曰如是已顯至云何應知 述曰. 結第四

生第五. 於中有二頌. 初頌出成立之因. 後頌

結已成義

論頌曰此若無雜染至功用應無果 述曰.

旣言空性. 應無淨染. 如太虛空. 爲成此義故

說此頌. 初半成有染. 後半成有淨

論曰若諸法空至應自解脫 述曰. 釋成有

染. 返難無染

論曰若對治已生至勤勞無果  述曰. 成有

染淨. 返難無淨

論曰旣爾頌曰至由客塵所染 述曰. 上二

句立二宗. 下二句立二因

論曰云何非染非不淨至本淨故 述曰. 頌

第一句與第二句體雖無別. 約所非及所詮.

別成二句也. 然今以義同故. 乃雙牒之. 第一

下      欄

句中非染卽是第二句中非不淨. 牒此雙問.

以第三句頌答. 以心性本淨故. 下准此知

論曰云何非不染非1淨至所染故  述曰. 雙

問如前. 擧第四句答. 由客塵所染故

論曰是名成立空差別義  述曰. 此總結也

論曰此前空義至相安立 述曰. 上來已別

解空五義訖. 今總結爲二. 以第一是空之相.

餘四門安立. 於空遮於外難等故但分二

論曰相復有二謂有及無 述曰. 相中初頌

第一句云. 無二有無故. 是此二相也

論曰空性有相至以爲其相 述曰. 無卽二

取非有. 雖是空非空性. 今辯空性故. 唯解有

相. 中第一頌第二第三句云非有等者. 卽此

所離也

論曰應知安立卽異門等 述曰. 上已解相.

此解安立卽是異門2義故差別成立四也

辯障品第二

覆所知境令智不生. □眞涅槃令不得證. 由

此二義立障名. 此品廣釋故稱爲辯

論曰已辯其相障今當說  述曰. 此一品中

大有三. 初結前起後以發論端. 二頌曰下依

宗正釋. 三前障總義下總結上義. 此卽初也

論頌曰具分及一分至說障二種姓  述曰.

此卽第二當宗正釋. 此一品中合十七頌. 十

能作中雖有二頌. 世親傍引非根本說. 十七

頌中合分爲五. 初一頌明具分等五障. 次有

二頌明正加行障. 卽是九結. 次有六頌半

明因障. 約十能作因以辯障體. 次有六頌半

明覺分六度十地別障. 後有一頌結歸二障

經數:一八三五

經名:辯中邊論述記卷上

頁數:一○

上      欄

許滅解脫故須說意. 然下總結文以義段分

故爲十一. 以能所障體各別故. 今此所判以

文義合明. 段次爲論故分爲五. 此初一頌卽

明具分等五種障也. 上三句出五障體. 下一

句出所障人. 雖出障能具分攝盡. 然約別義

更分餘四

論曰具分障者至種姓法故 述曰. 舊論初

言遍後言一方. 於菩薩見道及如來位. 煩惱

所知二具爲障. 悲智二行各別障故. 雖知菩

薩唯心於智. 卽由智故亦住涅槃. 故二爲障.

餘文易知

論曰增盛障者至卽彼等分行 述曰. 舊論

初言重. 後與此同. 此二障中. 初是增益. 後是

等分. 對法十三瑜伽五十八九皆有廣說. 然

但有鈍煩惱分. 爲此等分見利惑亦得1分.

2不理亦得分. 諸處多隨3說多隨說鈍煩惱

說. 又何故不說薄塵. 以此二障如下自說初

障加行後障至得故. 薄分行略不明之. 又卽

增盛成平等. 平等卽成薄塵. 薄塵卽攝入平

等中. 以無別障所以不說. 此上四障皆先牒

文而後申義. 次後一障先申義後結文也

論曰取捨生死至有取捨障 述曰. 取涅槃

捨生死是法執. 若有便同二乘. 無無住處故.

成菩薩大悲者障. 今者不欲捨生死心涅槃.

起大悲心得無住處. 便無此障. 此等諸障如

唯識第十

論曰如是五障至二種種姓 述曰. 此釋第四

句頌結上五障. 隨其所應. 當障者說障三乘.

非卽定配. 謂第一第五唯障菩薩. 第二唯障

中      欄

二乘. 第三第四雙障三乘. 故成三句. 無第四

句. 或唯二句. 第三第四亦唯障二乘故

論曰復次頌曰至遠離遍知故 述曰. 第二

段文明正加行九結障. 於二頌中. 初二句顯

障數指障體. 餘六句說所障. 於中可知

論曰煩惱障者至九種結 述曰. 釋頌中初

二句. 此中雖實亦有所知障. 煩惱[&FFFF]#略不說

彼. 此等九結如對法論第六末說. 所障亦

同

論曰愛結障厭至不能棄捨  述曰. 釋頌中

第三句. □所障捨卽善中數. 愛所障厭如唯

識說. 無貪一分雖無別數. 卽無貪. 雖□

亦應障於無貪. 然隨別別[&FFFF]#□而說. 不可一

例

論曰餘七結至如次障故 述曰. 此總擧意.

言遍知者. 以智能遍知結法故. 又解. 遍知

者. 雖是無爲. 以慧能證從境爲名. 名爲遍知.

或無漏見能證遍知. 說障遍知顯卽障智

論曰說慢結至彼不斷故 述曰. 以修定時

謂4待勝法便有我慢間起. 自恃陵他. 由此爲

緣身見難斷. 如對法第一等散亂中說. 以我

慢爲身見[&FFFF]#. 故言僞身見. 如唯識第六疏會.

然修善法時皆有此障. 以證遍知現觀時勝.

但據勝故. 此唯說修現觀時故. 對法等皆通

說障

論曰無明結能障至諸取蘊故 述曰. 有漏

五蘊能生身見故名彼事

論曰見結能障至謗滅故 述曰. 三見名見

結. 諸障雖通別障如文

下      欄

論曰取結能障至爲淨故 述曰. 二取名取

結. 緣戒及見等故. 皆取餘法爲淨. 如唯識第

六說. 從勝障處故障道諦

論曰疑結能障至三寶功德故 述曰. 其文

易知. 然此中說行增處說. 如邪見非不障三

寶故

論曰嫉結能障至彼過失故 述曰. 於利養

中. 由等者等名譽也. 然嫉他得利養等故障

彼遍知. 不應於利養等生嫉起貪等故

論曰□結能障至資生具故 述曰. 寶者愛

翫義. 由□愛染諸什物. 故遠離遍知也

論曰復有別障至其相云何  述曰. 自下第

三明因障也. 此則第一標宗問竟

論頌曰無加行非處至不修治妙定  述曰.

自下第二隨問而答. 於中有三. 初明能障所

障各異. 第二復次如是諸障下. 以十能作明

此障義. 第三所障十法次第義者. 明善等法

所障次第. 自下初也. 於中有三. 初有五頌

烈能障名. 次有一頌烈所障名. 後有半頌屬

能所障. 此中五頌烈障名也. 頌別六障故成

三十

論曰如是名爲至其相云何 述曰. 指上問

下第二段也

論頌曰善菩提攝受至自在名善等 述曰.

烈所障名也

論曰如是善等至幾種障耶 述曰. 指頌所

明問能所障. 如何屬著各有幾世. 結第二段

生第三段

論頌曰如是善等十各有前三障 述曰. 類